Дзве гадзіны гэтай незвычайнай экскурсіі праляцелі непрыкметна. У наш час вяртаемся па драўлянай лесвіцы, якая моцна рыпіць. Зноў праходзім міма слоікаў. Іншага памяшкання для гэтага музея пакуль што няма. Мясцовыя ўлады неяк прапанавалі Івану заняць будынак былой школы непадалёку ад Іўя. Буйко паглядзеў і адмовіўся: капітальны рамонт пацягнуў бы не адну тысячу долараў. Такіх грошай у яго няма.